คือผมมีอะไรกับแฟนตอนใกล้หมดประจำ1วัน แล้วหลังจากแฟนผมหมดประจำเดือนผ่านไป1วันก็มีตกขาวอ่ะครับ อยากรู้ว่าจะท้องไหมครับ
สวัสดีค่ะ หากนับจากวันแรกที่มีประจำเดือนมา จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% แต่หากเลย 7 วันไปแล้ว โอกาสที่จะตั้งครรภ์ก็จะมีได้มากขึ้นสำหรับการมีตกขาวหลังจากที่ประจำเดือนหมดไป 1 วัน เป็นสิ่งที่สามารถพบได้ ซึ่งเกิดจากอิทธิพลของฮอร์โมนจากการทำงานของรังไข่ แต่ไม่ได้เป็นการบอกว่ามีการตั้งครรภ์เกิดขึ้นแต่อย่างใดค่ะการจะทราบว่า มีการตั้งครรภ์หรือไม่นั้น ก็ต้องรอดูประจำเดือนในรอบต่อไป ว่าจะมาหรือไม่ หากไม่มา ก็ควรตรวจหาการตั้งครรภ์ดูค่ะอย่างไรก็ตาม หากตกขาวมีลักษณะที่ผิดปกติ เช่น มีกลิ่นเหม็นผิดปกติ มีแสบหรือคันช่องคลอดร่วม มีปวดท้องน้อย ก็จะถือเป็นตกขาวที่ผิดปกติ โดยอาจเกิดจากสาเหตุ เช่น ติดเชื้อในช่องคลอด โพรงมดลูกอักเสบติดเชื้อ เป็นต้น ซึ่งควรไปพบแพทย์เพื่อตรวจค่ะ